stanford-oval/wikipedia huggingface dataset:
Flån kirkko (Melhus)

| Flån kirkko Flå kirke |
| --- | --- |
 Kirkko vuonna 2007.
Sijainti:  Melhus, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1794
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Flån kirkko (norj. Flå kirke) on Melhusin kunnassa Trøndelagin läänissä Norjassa sijaitseva puinen pitkäkirkko vuodelta 1794.
Aiheesta muualla

Kuvia tai muita tiedostoja aiheesta Flån kirkko (Melhus) Wikimedia Commonsissa
Antoine Védrenne

| Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Maa:   Ranska> Miesten soutu. |
| --- | --- | --- | --- |
|  Pronssia | Pariisi 1900 | perämiehellinen kaksikko |  |
Antoine ("Erneste") Védrenne (17. syyskuuta 1878 Castillon-la-Bataille – 13. tammikuuta 1937 Castillon-la-Bataille) oli ranskalainen soutaja, joka edusti Rowing Club Castillonia. Hän kilpaili vuoden 1900 kesäolympialaisissa Pariisissa ja sai siellä pronssia perämiehellisessä kaksikossa.
Annie Pankowski

| Mitalit> Maa:  Yhdysvallat.Naisten jääkiekko.MM-kilpailut  | Mitalit> Maa:  Yhdysvallat.Naisten jääkiekko.MM-kilpailut  | Mitalit> Maa:  Yhdysvallat.Naisten jääkiekko.MM-kilpailut  | Maa:  Yhdysvallat> Naisten jääkiekko. |
| --- | --- | --- | --- |
|  Kultaa | Ruotsi 2015 |  |  |
|  Kultaa | Kanada 2016 |  |  |
|  Kultaa | Suomi 2019 |  |  |
Annie ”Anne” Pankowski (s. 4. marraskuuta 1994) on yhdysvaltalainen jääkiekkoilija, pelipaikaltaan keskushyökkääjä. Seuratasolla hän on edustanut koko pääsarjauransa ajan Western Collegiate Hockey Associationin Wisconsin Badgersia, jossa hän on pelannut 154 ottelua 206 pisteen saldolla. Yhdysvaltain naisten jääkiekkomaajoukkueessa Pankowski on pelannut kolmet maailmanmestaruuskilpailut, joissa kaikissa joukkue voitti kultaa. Yhteensä hän on pelannut maaotteluja 17 kappaletta ja tehnyt niissä 12 pistettä.
Francisco Ferrer

| Francesc Ferrer i Guàrdia |
| --- | --- |

Henkilötiedot
Syntynyt: 14. tammikuuta 1859 Alella, Espanja
Kuollut: 13. lokakuuta 1909 (50 vuotta) Barcelona
Kansalaisuus:   Espanja
Muut tiedot
 Nimikirjoitus
Francisco Ferrer y Guardia (kat. Francesc Ferrer i Guàrdia; 14. tammikuuta 1859 – 13. lokakuuta 1909) oli katalonialainen vapaa-ajattelija ja anarkisti.
Ferrer syntyi roomalaiskatoliseen perheeseen Alella-nimisessä pienessä kylässä lähellä Barcelonaa. Hän oli espanjalainen tasavaltalaisjohtajan Manuel Ruiz Zorrillan seuraaja, ja vuonna 1885 Ferrer joutuikin maanpakoon Pariisiin vaimonsa ja lastensa kanssa. Erottuaan vuonna 1899 hän meni pian naimisiin vauraan pariisilaisopettajan kanssa.
Vuonna 1901 Ferrer palasi Espanjaan ja avasi niin sanotun nykyaikaisen koulun (Escuela Moderna). Katolisen kirkon oli vaikea hyväksyä koulun aikaan nähden radikaalia linjaa – keskiluokkaisia lapsia rohkaistiin ajattelemaan itse ja tavoittelemaan omia päämääriään. Vuonna 1906 Ferrer pidätettiin epäiltynä osallisuudesta attentaattiin kuningas Alfonsoa vastaan. Ennen Ferrerin vapauttamista kului yli vuosi, minkä aikana koulu jouduttiin sulkemaan.
Alkukesästä 1908, pian vankilasta vapautumisensa jälkeen, Ferrer kirjoitti nykyaikaisen koulun tarinan. Työn käänsi englanniksi Joseph McCabe ja vuonna 1913 Knickerbocker Press julkaisi sen nimellä The Origins and Ideals of the Modern School.
Barcelonan Traagisen viikon, la Semana Trágica (25. heinäkuuta – 2. elokuuta 1909), tapahtumien takia hänet pidätettiin ja tuomittiin kuolemaan pitkällisessä oikeudenkäynnissä ja teloitettiin ampumalla Barcelonassa 13. lokakuuta 1909.
Aiheesta muualla

Kuvia tai muita tiedostoja aiheesta Francisco Ferrer Wikimedia Commonsissa
Antoine Thomson d’Abbadie

Antoine Thomson d'Abbadie
Antoine Thomson d’Abbadie (3. tammikuuta 1810 Dublin – 19. maaliskuuta 1897 Pirinei, Italia) oli irlantilaissyntyinen ranskalainen tutkimusmatkailija ja maantieteilijä. Hän tutki veljensä Arnaud-Michel d’Abbadien kanssa erityisesti Etiopian maantiedettä, geologiaa ja arkeologiaa.
D’Abbadie muutti Ranskaan vuonna 1818. Ranskan akatemia lähetti hänet tutkimusmatkalle Brasiliaan vuonna 1835. Etiopiaan hän siirtyi veljensä kanssa vuonna 1837. He palasivat Ranskaan vuonna 1848. Antoine d’Abbadie julkaisi matkan jälkeen useita teoksia Etiopian maantieteestä.
Fjæren kirkko

| Fjæren kirkko Fjære kirke |
| --- | --- |
 Kirkko vuonna 2006.
Sijainti:  Grimstad, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1100-luku
Materiaali:  kivi
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fjæren kirkko (norj. Fjære kirke) on Grimstadin kunnassa Norjassa sijaitseva kivinen pitkäkirkko 1100-luvulta.
Kuvia

Kirkkosali
Aiheesta muualla

Kuvia tai muita tiedostoja aiheesta Fjæren kirkko Wikimedia Commonsissa
Filippiinienkakadu

| Filippiinienkakadu |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kakadut Cacatuidae
Suku::  Töyhtökakadut Cacatua
Laji::  haematuropygia
Kaksiosainen nimi
 Cacatua haematuropygia  (Statius Muller, 1776) 
Katso myös
   Filippiinienkakadu Wikispeciesissä   Filippiinienkakadu Commonsissa 
Infobox OKNimi-testi OKIUCN-testi OK: 
Cacatua haematuropygian munia
Filippiinienkakadu (Cacatua haematuropygia) on äärimmäisen uhanalainen Filippiineillä Palawanin, Mindanaon ja Tawitawin alueella elävä kakadulaji, jonka kanta on voimakkaasti vähentynyt 1950-luvulta alkaen. Lajin kauppaa säädöstellään CITES-sopimuksella.
Kooltaan filippiinienkakadu on noin 31 cm. Linnun väritys on pääosin valkoinen, lukuun ottamatta vaaleankeltaisia läiskiä silmänvierustassa sekä pyrstön alaosaa, jossa on punaista ja keltaista. Aikuisen koiraan iiris on mustanruskea ja naaraan iiris on punaiseen vivahtava. Ulkonäöltään filippiinienkakadu muistuttaa salomoninkakadua (Cacatua ducorpsii), jolta kuitenkin puuttuu pyrstön punainen väri. Kauempaa filippiinienkakadun voi sekoittaa myös valkokeisarikyyhkyyn (Ducula bicolor).
Filippiinienkakadun elinympäristöä ovat alankometsät yleensä alle 50 metrin korkeudessa, usein jokien tai rannikkojen läheisyydessä, missä kasvaa mangrovea. Sulkasadon aikaan ja pesimiskautena, joka kestää heinä–joulukuun, linnut siirtyvät uloimmille saarille. Pesimisajan ulkopuolella lintuja voi tavata riisi- ja maissipelloilla.
Filippiinienkakadukannan kooksi arvioidaan 1 000–2 700 yksilöä. Suurimmat kantaan kohdistuvat uhat ovat laiton lintujen pyydystäminen häkkilinnuiksi ja alankojen metsien hakkaaminen. Linnut kerätään jo poikasina pesistä ja niistä maksetaan hyvä hinta.
Aiheesta muualla

Parrots.org
Eva Marie Saint

| Eva Marie Saint |
| --- | --- |
 Eva Marie Saint Emmy-gaalassa vuonna 1990.
Henkilötiedot
Syntynyt: 4. heinäkuuta 1924 (ikä 100) Newark, New Jersey, Yhdysvallat
Ammatti:  näyttelijä
Puoliso:  Jeffrey Hayden (1951–2016)
Näyttelijä
Aktiivisena:  1946–
Palkinnot
 Parhaan naissivuosan Oscar   1954 Alaston satama 
Aiheesta muualla
IMDb 
Elonet
AllMovie
Svensk Filmdatabas
Eva Marie Saint elokuvassa Vaarallinen romanssi (1959).
Eva Marie Saint (s. 4. heinäkuuta 1924 Newark, New Jersey, Yhdysvallat) on yhdysvaltalainen näyttelijä, joka on näytellyt teatterissa, televisiossa ja elokuvissa. Hän aloitti uransa radiossa, mutta siirtyi 1950-luvulla television ja teatterin kautta myös elokuviin. Ensimmäisestä elokuvastaan Alaston satama hänet palkittiin Oscar-palkinnolla.
Nuoruus ja uran alkua

Eva Marie Saint syntyi vuonna 1924 New Jerseyn Newarkissa ja kasvoi New Yorkin osavaltion Delmarissa. Hänestä piti tulla opettaja, mutta ura näyttelijänä alkoi kiinnostaa, kun hän oli opiskelemassa Bowling Greenin osavaltionyliopistossa. Saint näytteli yliopistonäytelmissä ja suoritti alemman korkeakoulututkinnon 1946.
Saint muutti valmistumisensa jälkeen New Yorkiin tehdäkseen uraa radiossa. Hän oli opiskeluaikana ollut jo kesätöissä NBC:n radiostudion oppaana. Hän oli mukana muun muassa saippuaoopperoissa, mainoksissa ja mallina, ja vuonna 1948 hän aloitti opinnot The Actors Studiossa.
Saint alkoi vuodesta 1949 saada myös rooleja televisiosta ja näytteli muun muassa televisiosarjoissa Actors Studio ja Prudential Family Playhouse. Saint sai 1953 huomiota Horton Footen televisionäytelmästä The Trip to Bountiful. Hän palasi näytelmään samana vuonna, kun sitä esitettiin Broadwayllä. Saint palkittiin siitä Drama Critics Awardilla. Televisiosta hän sai vuonna 1954 Sylvania-palkinnon parhaana draamanäyttelijänä.
Elokuviin

Saintin ensimmäinen elokuvarooli oli Alastomassa satamassa (1954) vastanäyttelijänään Marlon Brando. Elia Kazanin ohjaama elokuva oli varsin karski, mutta Saint toi siihen mukaan herkkyyttä. Saintin suoritus palkittiin parhaan naissivuosan Oscarilla.
Oscar-palkintoa seurasi kaksi Emmy-ehdokkuutta. Saint oli ehdolla vuonna 1955 Paddy Chayefskyn näytelmän The Middle of the Night televisioidusta esityksestä ja vuonna 1956 Thornton Wilderin musikaalin Our Town televisoinnista. Saintin seuraavia elokuvia olivat Punaiset pyjamat (1956) ja Kourallinen lunta (1957), josta hän oli ehdolla Golden Globeen.
Saintin rooli Alfred Hitchcockin ohjaamassa Vaarallisessa romanssissa (1959) oli näyttelijällä epätyypillinen, sillä siinä hän näytteli viileä ja taitavaa vakoojaa, joka rakastuu Cary Grantin hahmoon. Saint joutui femme fatale -rooliaan varten leikkaamaan pitkät vaaleat hiuksensa sekä madaltamaan ääntänsä.
Saintin 1960-luvun keskeisimpiä elokuvia olivat Exodus (1960), Kuuma ranta (1965), kylmää sotaa käsitellyt komedia Venäläiset tulevat, venäläiset tulevat ja Grand Prix (1966). Saintin ura suuntautui 1960-luvun jälkeen teatterielokuvien sijaan televisioon.
Saint näytteli Edith Wilsonia televisioelokuvassa The First Woman President (1974) ja sai vuosina 1977 ja 1978 Emmy-ehdokkuudet. Ensimmäinen tuli minisarjasta How The West Was Won ja toinen kaksiosaisesta sarjasta Taxi!!!. Saint näytteli minisarjassa Murha vai painajainen (1984) murhatun äitiä, ja hänellä oli toistuva rooli sarjassa Konnankoukkuja kahdelle (1985–1989), missä hän esitti Cybill Shepherdin hahmon äitiä. Viidennen Emmy-ehdokkuutensa ja ensimmäisen palkintonsa Saint sai minisarjasta Harkittu murha (1990).
Saint teki vielä 2000-luvulla useamman elokuvan. Hän on näytellyt muun muassa elokuvissa Unelma Afrikasta (2000), Because of Winn-Dixie (2005), Superman Returns (2006) ja Talvinen Tarina (2014). Hänellä oli myös äänirooli animaatiosarjassa The Legend of Korra (2012–2014).
Saintillä on kaksi tähteä Hollywood Walk of Famellä, yksi elokuvista (6624 Hollywood Boulevard) ja toinen televisiosta (6730 Hollywood Boulevard).
Yksityiselämä

Eva Marie Saint oli naimisissa Jeffrey Haydenin kanssa vuodesta 1951 lähtien aina Haydenin kuolemaan joulukuussa 2016 saakka. Heillä oli kaksi lasta.
Valikoitu filmografia

Alaston satama (1954)
Punaiset pyjamat (That Certain Feeling, 1956)
Kourallinen lunta (1957)
Sadepuun maa (1957)
Vaarallinen romanssi (1959)
Exodus (1960)
Kaikki pettää (All Fall Down, 1962)
36 tuntia (36 Hours, 1964)
Kuuma ranta (The Sandpiper, 1965)
Venäläiset tulevat, venäläiset tulevat (1966)
Grand Prix (1966)
Hiipivä kuu (The Stalking Moon, 1968)
Ei mitään yhteistä (1986)
Kenraali Patton – viimeinen taistelu (The Last Days of Patton, 1986) (televisioelokuva)
Hyvästien aika (Time to Say Goodbye?, 1997)
Unelma Afrikasta (I Dreamed of Africa, 2000)
Superman Returns (2006)
Talvinen tarina (Winter’s Tale, 2014)
Aiheesta muualla

Wikimedia Commonsissa on kuvia tai muita tiedostoja aiheesta .
Eva Marie Saint Internet Movie Databasessa. (englanniksi)
Eva Marie Saint Internet Broadway Database. (englanniksi)
Eva Marie Saint (arkistolinkki) The Classic Movies. Arkistoitu 10.10.2014. Viitattu 19.5.2019. (englanniksi)
Eva Marie Saint NNDB:ssä (englanniksi)
Anselm Ranta

Artur Anselm Ranta (23. huhtikuuta 1885 Orimattila – 14. lokakuuta 1980) oli suomalainen kauppaneuvos, sahanomistaja ja laivanvarustaja, joka vaikutti erityisesti Rauman seudulla.
Ranta oli syntyjään torpparin poika Orimattilasta Uudeltamaalta ja hänen koulunkäyntinsä rajoittui muutamaan vuoteen koti- ja kiertokoulua. Tehtyään muutaman vuoden maatalous-, metsä- ja rakennustöitä hän muutti siirtolaisena Yhdysvaltoihin vuoden 1905 suurlakon jälkeen ja toimi siellä rakennusurakoitsijana vuosina 1909–1912. Vaimonsa toivomuksesta hän muutti 1913 takaisin Suomeen ja toimi kuusi vuotta talonrakentajana Raumalla. Hän aloitti samalla puutavarakaupan ja keskittyi kokonaan siihen vuodesta 1919 alkaen luopuen rakennustoiminnasta, tosin hän rakennutti vielä vuonna 1936 Rauman ensimmäisen kivisen asuinkerrostalon Rannanlinnan, joka nimettiin hänen mukaansa. Ranta harjoitti puukaupan ohella sahaustoimintaa omilla ja vuokraamillaan sahoilla. Yhdessä yhtiökumppaninsa merikapteeni Enok Fagerströmin kanssa hän osti vuonna 1929 Rauman satamassa sijainneen entisen Metsänomistajien Metsäkeskus Oy:n lautatarhan, johon he perustivat Ranta & Fagerström -nimisen yhtiön. Ranta myi osuutensa yhtiöstä Lauri Ylöselle vuonna 1931. Ranta omisti tämän jälkeen lyhytaikaisesti useita sahoja ja suurtiloja läntisessä Suomessa sekä oli osakkaana useissa höyrylaivoissa. Hän muun muassa perusti Kokemäellä sijainneen Kyttälän sahan, jonka toimitusjohtajaksi tuli vuonna 1939 hänen poikansa kauppaneuvos Aatos Ranta, ja omisti jonkin aikaa Vuojoen kartanon Eurajoella. Anselm Ranta kuului myös Suomen Höyrylaiva Osakeyhtiön suuromistajiin. Hän vetäytyi liiketoiminnasta vuonna 1955.
Ranta kuului Rauman kaupunginvaltuustoon vuosina 1943–1945 ja kaupunginhallitukseen vuonna 1945. Hän kuului myös Rauman rautatien johtokuntaan ja Rauman Säästöpankin isännistöön. Hänet tunnettiin partiotoiminnan tukijana ja hän lahjoitti varoja Rauman Partiotalon rakentamiseen. Kauppaneuvoksen arvon Ranta sai vuonna 1952.
Arne Mattsson

| Arne Mattsson> Henkilötiedot |
| --- | --- |
Syntynyt: 2. joulukuuta 1919 Uppsala,  Ruotsi
Kuollut: 28. kesäkuuta 1995 (75 vuotta)
Ohjaaja
Palkinnot
 Kultainen karhu (1952) 
Aiheesta muualla
IMDb 
Elonet
Arne Mattsson (2. joulukuuta 1919 Uppsala, Ruotsi – 28. kesäkuuta 1995) oli ruotsalainen elokuvaohjaaja. Hänen merkittävin elokuvansa on vuonna 1951 valmistunut Hän tanssi kesän (ruots. Hon dansade en sommar), josta hän sai Kultainen karhu -palkinnon.
Valikoitu filmografia

Hän tanssi kesän (1951)
Rakkauden leipä (1953)
Mannekäng i rött (1958)
Ajomies (1958)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Arnold Brescialainen

Arnold Brescialainen
Arnold Brescialainen (1090-1155) oli italialainen munkki. Hän vastusti kirkon valtaa maallisissa asioissa ja vaati paluuta "apostolienaikaiseen köyhyyteen". Hän oli jonkin aikaa korkeassa asemassa vuonna 1147 perustetussa Rooman tasavallassa.  Sittemmin paavi poltatti hänet roviolla.
Arnold Brescialainen
Wikimedia Commonsissa on kuvia tai muita tiedostoja aiheesta .
Arnold Bax

Arnold Bax
Arnold Edward Trevor Bax (8. marraskuuta 1883 – 3. lokakuuta 1953) oli englantilainen säveltäjä, jonka tyylissä yhdisteltiin romantiikan ja impressionismin vaikutteita. Bax oli myös pianisti, mutta hän esiintyi harvoin julkisesti. Säveltäjä kirjoitti uransa alkuvaiheissa lähinnä pianomusiikkia, mutta myöhemmin häntä kiinnosti enemmän sinfoninen musiikki. Bax lyötiin ritariksi vuonna 1937.
Vuonna 1953 Baxilta kysyttiin, mitkä ovat hänen pääteoksensa. Säveltäjä nimesi omiksi suosikeikseen teokset The Garden of Fand (1913),  Winter Legends (1932), The Tale the Pine Trees Knew (1935) sekä kolmannen ja kuudennen sinfonian (1929 ja 1936).
Flórinan arkeologinen museo

| Flórinan arkeologinen museo Αρχαιολογικό Μουσείο Φλώρινας |
| --- | --- |
 Flórinan arkeologinen museo.
Tyyppi:  arkeologinen museo
Sijainti:  Flórina, Länsi-Makedonia, Kreikka
Koordinaatit:  40°46′51″N, 21°24′49″E
 fiFlórinan arkeologinen museo 
   
Flórinan arkeologinen museo (kreik. Αρχαιολογικό Μουσείο Φλώρινας, Archaiologikó Mouseío Flórinas) on arkeologinen museo Flórinan kaupungissa Kreikassa. Se esittelee kaupungista ja sen lähialueilta löydettyä pääosin antiikin aikaista ja bysanttilaista esineistöä.
Museon rakentaminen alkoi 1960-luvulla ja se avautui vuonna 1970. Museo on uusittu 1990-luvulla. Museorakennus on kaksikerroksinen ja sijaitsee Flórinan keskustan etelälaidalla.
Kokoelmat

Museon kokoelmiin kuuluu esineitä neoliittiselta kivikaudelta bysanttilaiselle ajalle. Esineet ovat peräisin paitsi Flórinan kaupungista myös eri puolilta Flórinan alueyksikön aluetta, kuten Armenochórin pronssikautisesta asutuksesta, Pétresin hellenistisen ajan kaupungista Amýntaiosta sekä Káto Kleinésistä, Sitariásta ja Vévistä.
Museon kokoelmiin kuuluu muun muassa veistoksia, keramiikkaa, metalliesineitä, hautakiviä, votiivilahjoja, piirtokirjoituksia ja roomalaisten huviloiden lattiamosaiikkeja. Bysanttilaisen ajan kokoelmissa on muun muassa ikoneita ja ikonostaaseja sekä seinämaalauksia, keramiikkaa ja koruja. Museossa on esillä myös Sotíraksesta löydettyjä mammutinluita.
Museon sisätiloja.
Museon kokoelmia.
Hautakivi, Pétres, 100-luku eaa.
Ikonostaasin ovi Pyhän Athanasioksen kirkosta, Ágios Germanós, 1500-luku.
Aiheesta muualla

Kuvia tai muita tiedostoja aiheesta Flórinan arkeologinen museo Wikimedia Commonsissa
FSK

audio, video, puhe, tieto
koodausmenetelmät
kanavanvaraus eli kanavointi
FDMA, TDMA, CDMA
CSMA/CD (Ethernet)
CSMA/CA (802.11)
modulointi
kantoaalto (mm. sähkötys)
AM (DSB-SC, SSB)
FM (FSK, GMSK)
PM (mm. PSK, QAM)
FHSS, DSSS (eivät tarvitse kanavointia)
siirtotie
radio
kaapeli (koaksiaali, Cat5, valokuitu)
FSK (engl. frequency-shift keying) eli taajuusavainnus on taajuusmodulointimenetelmä, jolla lähetetään digitaalista tietoa. Yksinkertaisimmillaan FSK tarkoittaa sitä, että digitaalisen tiedon nollat vastaavat yhdellä taajuudella lähetettävää pulssia ja ykköset vastaavat toisella taajuudella lähetettävää pulssia, jolloin kukin pulssi kuljettaa yhden bitin. Usein kuitenkin käytetään useampaa kuin kahta taajuutta: nelitasoisella FSK:lla voidaan lähettää kaksi bittiä symbolia kohti.
Esimerkkejä > C4FM

C4FM (engl. continuous 4-level FM) on japanilaisen amatööriradiovalmistajan Yaesun digitaalinen FSK-lähetysmuoto.
Esimerkkejä > FSK441

FSK441 on 441 baudin FSK, minkä on amatööriradiokäyttöön kehittänyt Joseph Hooton Taylor, Jr..
Francis Paré

| Francis Paré |
| --- | --- |

Henkilötiedot
Syntynyt: 30. kesäkuuta 1987 (ikä 37) Lemoyne, QC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  86 kg
Seura
Seura:  EHC Visp
Sarja:  Swiss League
Pelaajaura
Pääsarjaura:  2013–
Aik. seurat:  Grand Rapids Griffins (AHL) TPS (SML) Metallurg Magnitogorsk (KHL) Traktor Tšeljabinsk (KHL) HC Slovan Bratislava (KHL) Genève-Servette HC (NLA) Medveščak Zagreb (KHL) Avtomobilist Jekaterinburg (KHL) Dinamo Minsk (KHL) Avangard Omsk (KHL) Lausanne HC (NLA)
Francis Paré (s. 30. kesäkuuta 1987 Lemoyne, Quebec, Kanada) on kanadalainen jääkiekkoilija, joka pelaa Sveitsin toiseksi korkeimmalla sarjatasolla Swiss League-joukkue EHC Vispissä. Hän on pelipaikaltaan keskushyökkääjä, mutta osaa pelata myös laidassa. Paré laukoo oikealta. Hän on myös voittanut urallaan Calder Cupin sekä Gagarin Cupin.
Ura > Seuraura > Junioriura

Paré pelasi vuodet 2002–2004 Charles-Lemoy. Riverainsin joukkueessa. QMJHL-joukkue Shawinigan Cataractes varasi hänet 46. pelaajana kesällä 2003. Paré pelasi kauden 2003–2004 kuitenkin vielä suurimmaksi osaksi Riverainsissa ja oli koko juniorisarjan paras pistemies ja maalintekijä sekä runkosarjassa tehoilla 52+30=82, pudotuspeleissä tehoilla 15+9=24 että National Midget Championshipissä (nyk. Telus Cup) tehoilla 11+3=14. Hänet palkittiin myös National Midget Championship -turnauksen arvokkaimpana pelaajana.
Varsinaisella QMJHL:n tulokaskaudellaan 2004–2005 Paré oli tehoilla 24+23=47 Cataractesin toiseksi paras maalintekijä ja neljänneksi paras pistemies. Kaudella 2005–2006 hän oli tehoilla 26+48=74 joukkueen kolmanneksi paras maalintekijä ja kaudella 2006–2007 Cataractesin paras syöttäjä sekä toiseksi paras pistemies ja maalintekijä tehoilla 29+44=73. Viimeiseksi QMJHL-kaudeksi 2007–2008 Paré siirtyi Cataractesista Chicoutimi Saguenéensin riveihin. Hän oli tehoilla 54+48=102 koko liigan paras maalintekijä ja kolmanneksi paras pistemies. Paré palkittiin QMJHL:n arvokkaimpana pelaajana Michel Brière Memorial Trophylla. Hänellä oli myös kauden paras teholukema +41. Paré valittiin kauden päätteeksi QMJHL:n ensimmäiseen ja koko CHL:n toiseen tähdistökentälliseen.
Ura > Seuraura > Ammattilaisura

Kaudeksi 2008–2009 NHL-varaamaton Paré siirtyi AHL-joukkue Grand Rapids Griffinsin riveihin, jossa tulokaskausi toi 63 runkosarjaottelussa tehot 24+24=48 sekä kymmenessä playoff-ottelussa tehot 2+2=4. Hän oli runkosarjassa joukkueen toiseksi paras maalintekijä Justin Abdelkaderin kanssa sekä Griffinsin kolmanneksi paras pistemies. Paré valittiin 21. joulukuuta 2008 AHL:n viikon pelaajaksi, kuten myös noin vuotta myöhemmin. Huhtikuussa 2009 hän teki kaksivuotisen tulokassopimuksen NHL-joukkue Detroit Red Wingsin kanssa. Hän jatkoi pelejään Griffinsissä, joka on Red Wingsin farmijoukkue.
Paré jakoi kaudella 2010–2011 tehoilla 24+30=54 Griffinsin sisäisen maalipörssin toisen sijan Tomáš Tatarin kanssa ja sisäisen pistepörssin kolmannen sijan Jamie Tardifin kanssa. Heinäkuussa 2011 hän teki kaksivuotisen jatkosopimuksen Red Wingsin kanssa. Paré ei pelannut lopulta yhtään NHL-ottelua viiden Griffinsissä viettämänsä kauden aikana. Hän voitti kauden 2012–2013 päätteeksi Calder Cupin.
Paré siirtyi kaudeksi 2013–2014 kaksivuotisella sopimuksella SM-liigajoukkue Turun Palloseuran riveihin.  Joulukuussa 2013 hän siirtyi kuitenkin kesken sopimuskauden KHL-joukkue Metallurg Magnitogorskiin. Siirtohetkellä hän johti SM-liigan pistepörssiä tehtyään 30 runkosarjaottelussa tehot 13+15=28. Paré voitti Magnitogorskissa kauden päätteeksi Gagarin Cupin. Toukokuussa 2014 hän teki kaksivuotisen jatkosopimuksen joukkueen kanssa.
Joulukuussa 2014 Magnitogorsk kauppasi Parén Traktor Tšeljabinskiin vaihdossa toisen kierroksen varausvuoroon. 11. tammikuuta 2015 hänet valittiin KHL:n viikon pelaajaksi. Myös kesken kauden 2015–2016 Parén KHL-seura vaihtui, kun Traktor kauppasi hänet lokakuussa 2015 HC Slovan Bratislavaan vaihdossa Filip Novákiin. Tammikuussa 2016 Parén sopimus kuitenkin purettiin ja hän teki samana päivänä loppukauden kattavan sopimuksen TPS:n kanssa.
Kaudeksi 2016–2017 Paré siirtyi vuoden mittaisella sopimuksella KHL:n kroatialaisjoukkue Medveščak Zagrebiin.
Ura > Maajoukkueura

Paré edusti Canada Québecin joukkuetta World U-17 Hockey Challengessa vuonna 2004, jolloin hän oli joukkueen paras syöttäjä ja toiseksi paras pistemies Guillaume Latendressen jälkeen tehoilla 2+7=9. Turnaus päättyi pronssiin.